# A black and white drawing of a bird  Description automatically generated

# ภาพ๑

กฎกระทรวง

ฉบับที่ ๓๙๘ (พ.ศ. ๒๕๖๘)

ออกตามความในประมวลรัษฎากร

ว่าด้วยการยกเว้นรัษฎากร

 อาศัยอำนาจตามความในมาตรา ๔ แห่งประมวลรัษฎากร ซึ่งแก้ไขเพิ่มเติม
โดยพระราชบัญญัติแก้ไขเพิ่มเติมประมวลรัษฎากร (ฉบับที่ ๒๐) พ.ศ. ๒๕๑๓ และมาตรา ๔๒ (๑๗)
แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ ๑๐)
พ.ศ. ๒๔๙๖ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้

 ข้อ ๑ ให้ยกเลิกความในวรรคสามของ (๑๐๕) ของข้อ ๒ แห่งกฎกระทรวง ฉบับที่ ๑๒๖ (พ.ศ. ๒๕๐๙) ออกตามความในประมวลรัษฎากร ว่าด้วยการยกเว้นรัษฎากร ซึ่งแก้ไขเพิ่มเติมโดยกฎกระทรวง ฉบับที่ ๓๙๕ (พ.ศ. ๒๕๖๗) ออกตามความในประมวลรัษฎากร ว่าด้วยการยกเว้นรัษฎากร และให้ใช้ความต่อไปนี้แทน

 “ในกรณีที่ผู้มีเงินได้ซื้อหน่วยลงทุนในกองทุนรวมไทยเพื่อความยั่งยืนตามกฎหมายว่าด้วยหลักทรัพย์และตลาดหลักทรัพย์ ภายใต้โครงการจัดการกองทุนรวมไทยเพื่อความยั่งยืน
แบบพิเศษ ให้เงินได้เท่าที่จ่ายเป็นค่าซื้อหน่วยลงทุนในกองทุนรวมไทยเพื่อความยั่งยืนนั้นได้รับยกเว้น
ไม่ต้องนำมารวมคำนวณเพื่อเสียภาษีเงินได้ ในอัตราไม่เกินร้อยละสามสิบของเงินได้พึงประเมิน
เฉพาะส่วนที่ไม่เกินสามแสนบาทสำหรับปีภาษีนั้น โดยเงินได้ดังกล่าวต้องเป็นเงินได้ของผู้มีเงินได้
ซึ่งเป็นบุคคลธรรมดา แต่ไม่รวมถึงห้างหุ้นส่วนสามัญหรือคณะบุคคลที่มิใช่นิติบุคคลและกองมรดก
ที่ยังไม่ได้แบ่ง และผู้มีเงินได้ต้องถือหน่วยลงทุนในกองทุนรวมไทยเพื่อความยั่งยืนไม่น้อยกว่าห้าปีนับตั้งแต่วันที่ซื้อหน่วยลงทุน แต่ไม่รวมถึงกรณีทุพพลภาพหรือตาย ทั้งนี้ สำหรับการซื้อหน่วยลงทุนภายในสองเดือนนับตั้งแต่วันที่เปิดขายหน่วยลงทุนในกองทุนรวมไทยเพื่อความยั่งยืนดังกล่าวครั้งแรก
แต่ไม่เกินวันที่ ๓๐ มิถุนายน พ.ศ. ๒๕๖๘ และให้เป็นไปตามหลักเกณฑ์ วิธีการ และเงื่อนไขที่อธิบดีประกาศกำหนด”

 ข้อ ๒ ให้เพิ่มความต่อไปนี้เป็นวรรคสี่ของ (๑๐๕) ของข้อ ๒ แห่งกฎกระทรวง
ฉบับที่ ๑๒๖ (พ.ศ. ๒๕๐๙) ออกตามความในประมวลรัษฎากร ว่าด้วยการยกเว้นรัษฎากร ซึ่งแก้ไขเพิ่มเติมโดยกฎกระทรวง ฉบับที่ ๓๙๕ (พ.ศ. ๒๕๖๗) ออกตามความในประมวลรัษฎากร ว่าด้วย
การยกเว้นรัษฎากร

 “ในกรณีที่ผู้มีเงินได้ไม่ปฏิบัติตามหลักเกณฑ์ วิธีการ และเงื่อนไขที่กําหนดใน
วรรคหนึ่ง วรรคสอง หรือวรรคสาม แล้วแต่กรณี ให้ผู้มีเงินได้นั้นหมดสิทธิได้รับยกเว้นและต้องเสียภาษีเงินได้สำหรับเงินได้ที่ได้รับยกเว้นดังกล่าวมาแล้วด้วย”

/ ข้อ ๓ ให้ ...

 ข้อ ๓ ให้ยกเลิกความใน (๑๐๖) ของข้อ ๒ แห่งกฎกระทรวง ฉบับที่ ๑๒๖ (พ.ศ. ๒๕๐๙) ออกตามความในประมวลรัษฎากร ว่าด้วยการยกเว้นรัษฎากร ซึ่งแก้ไขเพิ่มเติมโดยกฎกระทรวง
ฉบับที่ ๓๙๕ (พ.ศ. ๒๕๖๗) ออกตามความในประมวลรัษฎากร ว่าด้วยการยกเว้นรัษฎากร และให้ใช้ความต่อไปนี้แทน

 “(๑๐๖) เงินหรือผลประโยชน์ใด ๆ ที่ได้รับเนื่องจากการขายหน่วยลงทุนคืนให้แก่
กองทุนรวมไทยเพื่อความยั่งยืนตามกฎหมายว่าด้วยหลักทรัพย์และตลาดหลักทรัพย์ ทั้งนี้ เฉพาะกรณีที่เงินหรือผลประโยชน์ดังกล่าวคำนวณมาจากเงินได้พึงประเมินที่ได้รับยกเว้นไม่ต้องรวมคำนวณ
เพื่อเสียภาษีเงินได้ตาม (๑๐๕) และผู้มีเงินได้ต้องถือหน่วยลงทุนดังกล่าวมาแล้วไม่น้อยกว่าระยะเวลาดังต่อไปนี้ แต่ไม่รวมถึงกรณีทุพพลภาพหรือตาย

 (ก) แปดปีนับตั้งแต่วันที่ซื้อหน่วยลงทุนตาม (๑๐๕) วรรคหนึ่ง

 (ข) ห้าปีนับตั้งแต่วันที่ซื้อหน่วยลงทุนตาม (๑๐๕) วรรคสองหรือวรรคสาม”

 ข้อ ๔ ให้เพิ่มความต่อไปนี้เป็น (๑๐๗) และ (๑๐๘) ของข้อ ๒ แห่งกฎกระทรวง ฉบับที่ ๑๒๖ (พ.ศ. ๒๕๐๙) ออกตามความในประมวลรัษฎากร ว่าด้วยการยกเว้นรัษฎากร

 “(๑๐๗) เงินได้เท่ามูลค่าของหน่วยลงทุนทั้งหมดที่ผู้มีเงินได้ซึ่งไม่รวมถึงห้างหุ้นส่วนสามัญหรือคณะบุคคลที่ไม่ใช่นิติบุคคลและกองมรดกที่ยังไม่ได้แบ่ง ได้ถือหน่วยลงทุนในกองทุนรวม
หุ้นระยะยาวตามกฎหมายว่าด้วยหลักทรัพย์และตลาดหลักทรัพย์ ซึ่งหน่วยลงทุนดังกล่าวได้ถูกสับเปลี่ยนเป็นหน่วยลงทุนในกองทุนรวมไทยเพื่อความยั่งยืนตามกฎหมายว่าด้วยหลักทรัพย์และตลาดหลักทรัพย์ ภายใต้โครงการจัดการกองทุนรวมไทยเพื่อความยั่งยืนแบบพิเศษ โดยให้ผู้มีเงินได้ได้รับสิทธิยกเว้นภาษีเงินได้เท่ากับจำนวนมูลค่าหน่วยลงทุนที่สับเปลี่ยนดังกล่าวแต่ไม่เกินห้าแสนบาท เป็นระยะเวลาดังนี้

 (ก) ปีภาษี ๒๕๖๘ ให้ได้รับยกเว้นภาษีเงินได้เฉพาะส่วนที่ไม่เกินสามแสนบาท

 (ข) ปีภาษี ๒๕๖๙ ถึงปีภาษี ๒๕๗๒ ให้ได้รับยกเว้นภาษีเงินได้เฉพาะส่วนที่เกิน
สามแสนบาทแต่ไม่เกินห้าแสนบาท โดยให้ใด้รับยกเว้นเป็นจำนวนเท่า ๆ กันในแต่ละปีภาษี

 การได้รับยกเว้นภาษีเงินได้ตามวรรคหนึ่ง ผู้มีเงินได้ต้องแจ้งความประสงค์์
การสับเปลี่ยนหน่วยลงทุนในกองทุนรวมหุ้นระยะยาวตามกฎหมายว่าด้วยหลักทรัพย์และ
ตลาดหลักทรัพย์เป็นหน่วยลงทุนในกองทุนรวมไทยเพื่อความยั่งยืนตามกฎหมายว่าด้วยหลักทรัพย์และตลาดหลักทรัพย์ ภายใต้โครงการจัดการกองทุนรวมไทยเพื่อความยั่งยืนแบบพิเศษ ต่อบริษัท
หลักทรัพย์จัดการกองทุนภายในสองเดือนนับตั้งแต่วันที่เปิดขายหน่วยลงทุนในกองทุนรวมไทยเพื่อความยั่งยืนดังกล่าวครั้งแรกแต่ไม่เกินวันที่ ๓๐ มิถุนายน พ.ศ. ๒๕๖๘ และต้องถือหน่วยลงทุนทั้งหมดตามวรรคหนึ่งเป็นระยะเวลาไม่น้อยกว่าห้าปีนับตั้งแต่วันที่ผู้มีเงินได้แจ้งความประสงค์ แต่ไม่รวมถึงกรณีทุพพลภาพหรือตาย ทั้งนี้ ให้เป็นไปตามหลักเกณฑ์ วิธีการ และเงื่อนไขที่อธิบดีประกาศกำหนด

 ในการคำนวณเงินได้ที่ได้รับยกเว้นตามวรรคหนึ่ง ให้ใช้จำนวนหน่วยลงทุน ณ วันที่
๑๑ มีนาคม พ.ศ. ๒๕๖๘ สำหรับราคาของหน่วยลงทุน ให้ถือราคา ณ วันที่ผู้มีเงินได้ได้แจ้ง
ความประสงค์ตามวรรคสอง

 (๑๐๘) เงินหรือผลประโยชน์ใด ๆ ที่ได้รับเนื่องจากการขายหน่วยลงทุนคืนให้แก่กองทุนรวมไทยเพื่อความยั่งยืนตามกฎหมายว่าด้วยหลักทรัพย์และตลาดหลักทรัพย์ สำหรับ
หน่วยลงทุนในกองทุนรวมหุ้นระยะยาวตามกฎหมายว่าด้วยหลักทรัพย์และตลาดหลักทรัพย์ซึ่งได้

/ ถูก ...

ถูกสับเปลี่ยนเป็นหน่วยลงทุนในกองทุนรวมไทยเพื่อความยั่งยืนตามกฎหมายว่าด้วยหลักทรัพย์
และตลาดหลักทรัพย์ ภายใต้โครงการจัดการกองทุนรวมไทยเพื่อความยั่งยืนแบบพิเศษ ตาม (๑๐๗) ทั้งนี้ ผู้มีเงินได้ต้องถือหน่วยลงทุนดังกล่าวมาแล้วไม่น้อยกว่าห้าปีนับตั้งแต่วันที่ได้แจ้งความประสงค์สับเปลี่ยนหน่วยลงทุนต่อบริษัทหลักทรัพย์จัดการกองทุน แต่ไม่รวมถึงกรณีทุพพลภาพหรือตาย”

 ให้ไว้ ณ วันที่  ๒๔  มีนาคม พ.ศ. ๒๕๖๘

 จุลพันธ์ อมรวิวัฒน์

 (นายจุลพันธ์ อมรวิวัฒน์)

 รัฐมนตรีช่วยว่าการฯ ปฏิบัติราชการแทน

 รัฐมนตรีว่าการกระทรวงการคลัง